title: Rozhodnutie Rady (SZBP) 2015/556 zo  7. apríla 2015 , ktorým sa mení rozhodnutie 2010/413/SZBP o reštriktívnych opatreniach voči Iránu

text:
               8.4.2015

               SK

               Úradný vestník Európskej únie

               L 92/101

         ROZHODNUTIE RADY (SZBP) 2015/556
   zo 7. apríla 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23,
   keďže:

               (1)

               Rada 26. júla 2010 prijala rozhodnutie 2010/413/SZBP.

               (2)

               Všeobecný súd Európskej únie rozsudkom z 22. januára 2015 v spojených veciach T-420/11 a T-56/12 zrušil rozhodnutia Rady 2011/299/SZBP (2) a 2011/783/SZBP (3), pokiaľ sú tieto subjekty na zozname osôb a subjektov, na ktoré sa vzťahujú reštriktívne opatrenia, uvedenom v prílohe II k rozhodnutiu 2010/413/SZBP: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. a Kish Shipping Line Manning Co.

               (3)

               Na základe nových odôvodnení by sa 32 z týchto subjektov malo opätovne zaradiť na zoznam osôb a subjektov, na ktoré sa vzťahujú reštriktívne opatrenia.

               (4)

               Všeobecný súd Európskej únie rozsudkom z 22. januára 2015 vo veci T-176/12 zrušil rozhodnutie Rady 2012/35/SZBP (4) o zaradení Bank Tejarat na zoznam osôb a subjektov, na ktoré sa vzťahujú reštriktívne opatrenia, uvedený v prílohe II k rozhodnutiu 2010/413/SZBP.

               (5)

               Bank Tejarat by sa základe nového odôvodnenia mala opätovne zaradiť na zoznam osôb a subjektov, na ktoré sa vzťahujú reštriktívne opatrenia.

               (6)

               Rozhodnutie 2010/413/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha II k rozhodnutiu 2010/413/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. apríla 2015

            Za Radu

            predseda

         E. RINKĒVIČS

      (1)  Ú. v. EÚ L 195, 27.7.2010, s. 39.

      (2)  Rozhodnutie Rady 2011/299/SZBP z 23. mája 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 136, 24.5.2011, s. 65).

      (3)  Rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, 2.12.2011, s. 71).

      (4)  Rozhodnutie Rady 2012/35/SZBP z 23. januára 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 19, 24.1.2012, s. 22).

      PRÍLOHA

                  1.

                  Na zoznam uvedený v časti I prílohy II k rozhodnutiu 2010/413/SZBP sa zaraďuje subjekt uvedený nižšie:
                  I.   Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde

                  B.   Subjekty

                              Názov

                              Identifikačné údaje

                              Dôvody

                              Dátum zaradenia na zoznam

                              105.

                              Bank Tejarat

                              Poštová adresa: Taleghani Br. 130, Taleghani Ave. P.O.Box: 11365 – 5416, Teherán; Tel. 88826690; Tlx.: 226641 TJTA IR; Fax: 88893641; Webová lokalita: http://www.tejaratbank.ir

                              Bank Tejarat poskytuje významnú podporu iránskej vláde tak, že jej ponúka finančné zdroje a finančné služby pre ropné a plynárenské rozvojové projekty. Ropný a plynárenský sektor je pre iránsku vládu významným zdrojom financovania, pričom dcérske spoločnosti subjektov vo vlastníctve a pod kontrolou iránskej vlády realizujú viacero projektov financovaných zo strany Bank Tejarat. Okrem toho Bank Tejarat je naďalej čiastočne vlastnená a úzko spojená s iránskou vládou, ktorá je preto schopná ovplyvňovať rozhodnutia Bank Tejarat vrátane účasti na financovaní projektov, ktorým iránska vláda prisudzuje vysokú prioritu.
                              Okrem toho, keďže Banka Tejarat poskytuje finančné prostriedky na rôzne projekty ťažby a rafinácie ropy, ktoré si nevyhnutne vyžadujú získavanie kľúčových zariadení a technológií, ktorých dodávka na použitie v Iráne je zakázaná, Bank Tejarat možno označiť za účastníka obstarávania zakázaného tovaru a technológií.

                              8.4.2015

                  2.

                  Na zoznam uvedený v časti III prílohy II k rozhodnutiu 2010/413/SZBP sa zaraďujú subjekty uvedené nižšie:
                  III.   Islamic Republic of Iran Shipping Lines (IRISL)

                  B.   Subjekty

                              Názov

                              Identifikačné údaje

                              Dôvody

                              Dátum zaradenia na zoznam

                              4.

                              Ocean Capital Administration GmbH

                              Schottweg 5, Hamburg 22087, Nemecko; registračný dokument spoločnosti: HRB92501 (Nemecko), vydaný 4. januára 2005

                              Holdingová spoločnosť IRISL so sídlom v Nemecku, ktorá je vo vlastníctve a pod kontrolou IRISL.

                              8.4.2015

                              5.

                              First Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94311 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              5a.

                              First Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102601 (Nemecko), vydaný 19. septembra 2005 IMO č. 9349576

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              6.

                              Second Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94312 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              6a.

                              Second Ocean GMBH & Co. Kg

                              Schottweg 5, Hamburg 22087, Nemecko; registračný dokument spoločnosti: HRA102502 (Nemecko), vydaný 24. augusta 2005; IMO č.: 9349588

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              7.

                              Third Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94313 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              7a.

                              Third Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102520 (Nemecko), vydaný 29. augusta 2005; IMO č. 9349590

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              8.

                              Fourth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94314 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              8a.

                              Fourth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102600 (Nemecko), vydaný 19. septembra 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              9.

                              Fifth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94315 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              9a.

                              Fifth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102599 (Nemecko), vydaný 19. septembra 2005; IMO č.: 9349667

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              10.

                              Sixth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94316 (Nemecko), vydaný 21. júla 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              10a.

                              Sixth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102501 (Nemecko), vydaný 24. augusta 2005; IMO č.: 9349679

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              11.

                              Seventh Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94829 (Nemecko), vydaný 19. septembra 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              11a.

                              Seventh Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102655 (Nemecko), vydaný 26. septembra 2005; IMO č.: 9165786

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              12.

                              Eighth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94633 (Nemecko), vydaný 24. augusta 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              12a.

                              Eighth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102533 (Nemecko), vydaný 1. septembra 2005; IMO č.: 9165803

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              13.

                              Ninth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94698 (Nemecko), vydaný 9. septembra 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              13a.

                              Ninth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102565 (Nemecko), vydaný 15. septembra 2005; IMO č.: 9165798

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              14.

                              Tenth Ocean Administration GmbH

                              Schottweg 5, Hamburg 22087, Nemecko

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              14a.

                              Tenth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102679 (Nemecko), vydaný 27. septembra 2005; IMO č.: 9165815

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              15.

                              Eleventh Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94632 (Nemecko), vydaný 24. augusta 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              15a.

                              Eleventh Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102544 (Nemecko), vydaný 9. septembra 2005; IMO č. 9209324

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              16.

                              Twelfth Ocean Administration GmbH

                              Schottweg 5, Hamburg 22087, Nemecko; registračný dokument spoločnosti: HRB94573 (Nemecko), vydaný 18. augusta 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              16a.

                              Twelfth Ocean GmbH & Co. KG

                              Schottweg 5, Hamburg 22087, Nemecko; registračný dokument spoločnosti: HRA102506 (Nemecko), vydaný 25. augusta 2005

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              17.

                              Thirteenth Ocean Administration GmbH

                              Schottweg 5, Hamburg 22087, Nemecko

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              18.

                              Fourteenth Ocean Administration GmbH

                              Schottweg 5, Hamburg 22087, Nemecko

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              19.

                              Fifteenth Ocean Administration GmbH

                              Schottweg 5, Hamburg 22087, Nemecko

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              20.

                              Sixteenth Ocean Administration GmbH

                              Schottweg 5, Hamburg 22087, Nemecko

                              Vo vlastníctve IRISL prostredníctvom Ocean Capital Administration GmbH, ktorá je holdingovou spoločnosťou IRISL.

                              8.4.2015

                              37.

                              IRISL Maritime Training Institute

                              No 115, Ghaem Magham Farahani St. P.O. Box 15896-53313, Teherán, Irán

                              IRISL Maritime Training Institute je vo vlastníctve a pod kontrolou IRISL, ktorá vlastní 90 % akcií spoločnosti a ktorej zástupca je podpredsedom jej predstavenstva. Podieľa sa na odbornej príprave zamestnancov IRISL.

                              8.4.2015

                              39.

                              Kheibar Co.

                              Iranshahr shomali (North) avenue, nr 237, 158478311 Teherán, Irán

                              Kheibar Co. je vo vlastníctve a pod kontrolou IRISL, ktorá vlastní 81 % akcií spoločnosti a ktorej zástupca je členom jej predstavenstva. Poskytuje náhradné diely plavidiel.

                              8.4.2015

                              40.

                              Kish Shipping Line Manning Co.

                              Sanaei Street Kish Island, Irán.

                              Kish Shipping Line Manning Co. je vo vlastníctve alebo pod kontrolou IRISL. Podieľa sa na nábore a riadení zamestnancov IRISL.

                              8.4.2015


title: Rozhodnutie Komisie z  12. decembra 2013 , ktorým sa zriaďuje Európska rada pre výskum

text:
               20.12.2013

               SK

               Úradný vestník Európskej únie

               C 373/23

         ROZHODNUTIE KOMISIE
   z 12. decembra 2013,
   ktorým sa zriaďuje Európska rada pre výskum
   2013/C 373/09
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/743/EÚ z 3 decembra 2013, ktorým sa zriaďuje špecifický program na vykonávanie programu Horizont 2020 – Rámcový program pre výskum a inovácie (2014 – 2020) (1), a najmä na jeho článok 6 ods. 1 a 2,
   keďže:

               (1)

               S cieľom zabezpečiť kontinuitu s akciami a činnosťami vykonávanými podľa rozhodnutia Rady 2006/972/ES (2) by Európska rada pre výskum (ďalej len „ERC“), ktorá sa má zriadiť podľa rozhodnutia 2013/743/EÚ, mala nahradiť ERC zriadenú rozhodnutím Komisie 2007/134/ES (3) a stať sa jej právnym nástupcom.

               (2)

               V článku 6 ods. 2 rozhodnutia 2013/743/EÚ sa stanovuje, že ERC sa skladá z nezávislej vedeckej rady a zo špecializovanej vykonávacej štruktúry. Špecializovaná vykonávacia štruktúra by sa mala zriadiť ako externá štruktúra v podobe výkonnej agentúry, ktorá sa zriadi osobitným aktom v súlade s nariadením Rady (ES) č. 58/2003 (4).

               (3)

               Vedecká rada by sa mala skladať z vedcov, inžinierov a akademických pracovníkov s tou najlepšou povesťou. Jej členovia by mali konať nezávisle od cudzích záujmov a mali by sa vymenovať takým spôsobom, aby sa zaručila kontinuita práce vedeckej rady.

               (4)

               S cieľom zabezpečiť včasné vykonávanie špecifického programu vedecká rada ERC, zriadená rozhodnutím 2007/134/ES, už vypracovala predbežné predbežné stanoviská vzhľadom na očakávané opatrenia, ktoré sa majú prijať v súlade s článkom 7 rozhodnutia 2013/743/EÚ. Tieto predbežné stanoviská by vedecká rada zriadená týmto rozhodnutím mala potvrdiť alebo zavrhnúť.

               (5)

               Mali by sa stanoviť ustanovenia potrebné na to, aby vedecká rada mohla vykonávať svoju činnosť.

               (6)

               Mali by sa prijať ustanovenia na zabezpečenie bezproblémovej spolupráce medzi vedeckou radou a špecializovanou vykonávacou štruktúrou ERC.

               (7)

               Vedecká rada by mala mať prístup k dokumentom a údajom potrebným na svoju prácu v súlade s nariadením Európskeho parlamentu a Rady (ES) č. 45/2001 (5).

               (8)

               V rozhodnutí 2013/743/EÚ sa stanovuje, že členovia vedeckej rady poberajú za uskutočňované úlohy honorár a na tento účel by sa mali stanoviť pravidlá.

               (9)

               Rozhodnutie 2007/134/ES by sa malo zrušiť,

         ROZHODLA TAKTO:
   Článok 1
   Zriadenie Európskej rady pre výskum
   Európska rada pre výskum (ďalej len „ERC“) sa týmto zriaďuje na obdobie od 1. januára 2014 do 31. decembra 2020. Nahrádza Európsku radu pre výskum zriadenú rozhodnutím Komisie 2007/134/ES a stáva sa jej právnym nástupcom.
   Článok 2
   Členovia vedeckej rady
   1.   Vedeckú radu tvorí predseda ERC a 21 ostatných členov. Týmto sa 21 osôb uvedených v prílohe I vymenúva za ostatných členov vedeckej rady na funkčné obdobie stanovené v danej prílohe.
   2.   Členovia vykonávajú svoje úlohy nezávisle od akýchkoľvek vonkajších vplyvov. Včas informujú Komisiu o akomkoľvek konflikte záujmov, ktorý by mohol narušiť ich objektívnosť.
   3.   Členovia sa vymenúvajú na obdobie štyroch rokov, ktoré je možné raz obnoviť. Člena možno vymenovať na kratšie obdobie ako maximálne funkčné obdobie s cieľom umožniť etapovité striedanie členov na základe rotácie. Členovia zostávajú vo funkcii, kým nie sú nahradení alebo kým sa neskončí ich funkčné obdobie.
   4.   Komisia môže v náležite opodstatnených prípadoch ukončiť z vlastnej iniciatívy funkčné obdobie člena s cieľom zachovať integritu alebo kontinuitu vedeckej rady.
   Článok 3
   Činnosť vedeckej rady
   1.   Vedecká rada prijme svoj rokovací poriadok, ako aj kódex správania týkajúci sa zachovania dôvernosti, konfliktu záujmov a spracúvania osobných údajov v súlade s nariadením (ES) č. 45/2001.
   2.   Vedecká rada sa stretáva na plenárnych zasadnutiach v závislosti od toho, ako si to vyžaduje jej práca. Súhrnné zápisnice z plenárnych zasadnutí sa zverejňujú na webovej stránke ERC.
   3.   Predseda v súlade s rokovacím poriadkom vedeckej rady môže rozhodnúť o tom, že jej zasadnutia budú neverejné.
   4.   Vedecká rada môže zo svojich členov zostavovať stále výbory, pracovné skupiny a iné štruktúry na riešenie osobitných úloh vedeckej rady.
   5.   Predbežné stanoviská vedeckej rady zriadenej rozhodnutím 2007/134/EC týkajúce sa opatrení, ktoré sa majú prijať v súlade s článkom 7 rozhodnutia 2013/743/EÚ, vedecká rada zriadená týmto rozhodnutímpotvrdí alebo zamietne okamžite po svojom zriadení.
   Článok 4
   Spolupráca v rámci Európskej rady pre výskum
   Vedecká rada a špecializovaná vykonávacia štruktúra zabezpečujú jednotnosť strategických a operačných aspektov všetkých činností ERC. Predseda ERC, podpredsedovia vedeckej rady a riaditeľ špecializovanej vykonávacej štruktúry sa zúčastňujú na pravidelných koordinačných stretnutiach v záujme zabezpečenia účinnej spolupráce.
   Článok 5
   Prístup k dokumentom a údajom
   1.   Komisia a špecializovaná vykonávacia štruktúra poskytujú vedeckej rade dokumenty, údaje a pomoc, ktoré potrebuje na svoju prácu, aby mohla fungovať autonómne a nezávisle v súlade s nariadením (ES) č. 45/2001.
   2.   Členovia vedeckej rady používajú dokumenty a údaje poskytnuté v súlade s odsekom 1 iba na účely a úlohy, na ktoré boli poskytnuté, a sú viazaní povinnosťou zachovať ich dôvernosť.
   3.   Vedecká rada prijme primerané organizačné a technické opatrenia na zaručenie bezpečnosti a dôvernosti dokumentov a údajov, aby sa predišlo akémukoľvek neoprávnenému zverejneniu alebo prístupu k nim, ich náhodnému alebo nezákonnému zničeniu, strate alebo zmene údajov a dokumentov.
   4.   Členovia vedeckej rady venujú náležitú pozornosť legitimite, primeranosti, relevantnosti, presnosti, nevyhnutnosti a časovému obmedzeniu zhromažďovania, spracovania a uchovávania osobných údajov.
   5.   V prípade, že prístup k dokumentom a údajom alebo prístup k osobným údajom nie je možné poskytnúť z dôvodov týkajúcich sa ochrany osobných údajov, dôvernosti, bezpečnosti alebo verejného záujmu, Komisia a špecializovaná vykonávacia štruktúra poskytne vedeckej rade písomné vysvetlenie dôvodov, ako aj všetky ďalšie informácie o predmetnej téme, ktorých poskytnutie považuje za prípustné v rámci ustanovení platných nariadení.
   Článok 6
   Vyplácanie honorárov členom vedeckej rady iným než predsedovi ERC
   Pravidlá vyplácania honorárov za úlohy, ktoré uskutočňujú členovia vedeckej rady iní než predseda ERC a úhrada ich cestovných nákladov a diét sa stanovujú v prílohe II.
   Článok 7
   Zrušenie
   Rozhodnutie 2007/134/ES sa zrušuje. Odkazy na zrušené rozhodnutie sa považujú za odkazy na toto rozhodnutie.
   Článok 8
   Nadobudnutie účinnosti
   Toto rozhodnutie nadobúda účinnosť 1. januára 2014.

      V Bruseli 12. decembra 2013

            Za Komisiu

         Máire GEOGHEGAN-QUINN

            členka Komisie

      (1)  Ú. v. EÚ L 347, 20.12.2013, s. 965.

      (2)  Rozhodnutie Rady 2006/972/ES z 19. decembra 2006 o osobitnom programe Myšlienky, ktorým sa vykonáva siedmy rámcový program Európskeho spoločenstva v oblasti výskumu, technického rozvoja a demonštračných činností (2007 – 2013) (Ú. v. EÚ L 400, 30.12.2006, s. 243).

      (3)  Rozhodnutie Komisie 2007/134/ES z 2. februára 2007, ktorým sa zriaďuje Európska rada pre výskum (Ú. v. EÚ L 57, 24.2.2007, s. 14).

      (4)  Nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (Ú. v. ES L 11, 16.1.2003, s. 1).

      (5)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      PRÍLOHA I

         Členovia vedeckej rady

                  Meno a inštitúcia

                  Koniec funkčného obdobia

                  Klaus BOCK, Dánska národná nadácia pre výskum

                  31. decembra 2016

                  Nicholas CANNY, Írska národná univerzita, Galway

                  31. decembra 2014

                  Sierd A.P.L. CLOETINGH, Univerzita v Utrechte

                  31. decembra 2015

                  Tomasz DIETL, Poľská akadémia vied

                  31. decembra 2014

                  Daniel DOLEV, Hebrejská univerzita v Jeruzaleme

                  31. decembra 2014

                  Athene DONALD, Univerzita v Cambridgi

                  31. decembra 2016

                  Barbara ENSOLI, Istituto Superiore di Sanità, Rím

                  31. decembra 2016

                  Pavel EXNER, Česká akadémia vied

                  31. decembra 2014

                  Nuria Sebastian GALLES, Univerzita Pompeu Fabra, Barcelona

                  31. decembra 2016

                  Reinhard GENZEL, Inštitút Maxa Plancka pre mimozemskú fyziku

                  31. decembra 2016

                  Carl-Henrik HELDIN, Ludwigov inštitút pre výskum rakovniny, Uppsala

                  31. decembra 2014

                  Timothy HUNT, Cancer Research UK, South Mimms

                  31. decembra 2014

                  Matthias KLEINER, Technická univerzita v Dortmunde

                  31. decembra 2016

                  Éva KONDOROSI, Maďarská akadémia vied

                  31. decembra 2016

                  Mart SAARMA, Univerzita v Helsinkách

                  31. decembra 2014

                  Nils Christian STENSETH, Univerzita v Osle

                  31. decembra 2017

                  Martin STOKHOF, Univerzita v Amsterdame

                  31. decembra 2017

                  Anna TRAMONTANO, Univerzita Sapienza v Ríme

                  31. decembra 2014

                  Isabelle VERNOS, Centrum pre genomickú reguláciu, Barcelona

                  31. decembra 2014

                  Reinhilde VEUGELERS, Katolícka univerzita v Leuvene

                  31. decembra 2016

                  Michel WIEVIORKA, Centrum pre sociologické analýzy a intervencie, Paríž

                  31. decembra 2017

      PRÍLOHA II

         Pravidlá vyplácania honorárov členom vedeckej rady iným než predsedovi ERC, ako sa uvádza v článku 6

                  1.

                  Honoráre členov vedeckej rady iných než predsedu ERC, ako aj ich cestovné náklady a diéty súvisiace s vykonávaním ich úloh vypláca špecializovaná vykonávacia štruktúra v súlade so zmluvou zahŕňajúcou podmienky stanovené v bodoch 2 až 5.

                  2.

                  Honoráre podpredsedov vedeckej rady sú 3 500 EUR za plnú účasť na plenárnom zasadnutí a 1 750 EUR za čiastočnú účasť.

                  3.

                  Honoráre ostatných členov uvedených v bode 1 sú 2 000 EUR za plnú účasť na plenárnom zasadnutí a 1 000 EUR za čiastočnú účasť.

                  4.

                  Platby musí schváliť riaditeľ špecializovanej vykonávacej štruktúry alebo jeho zástupca na základe prezenčnej listiny, ktorú potvrdil predseda ERC a riaditeľ špecializovanej vykonávacej štruktúry alebo ich zástupcovia. Na prezenčnej listine sa pri každom členovi uvádza, či sa zúčastnil na celom zasadnutí (plná účasť) alebo len jeho časti (čiastočná účasť).

                  5.

                  Pokiaľ ide o iné zasadnutia než plenárne, špecializovaná vykonávacia štruktúra prípadne uhrádza členom vedeckej rady cestovné náklady a diéty, ktoré sú nevyhnutné na výkon ich činností, v súlade so zmluvou, ktorá sa s nimi uzavrela, a pravidlá Komisie o poskytovaní náhrad pre externých odborníkov (1).

                  6.

                  Honorár, cestovné náklady a diéty sa vyplácajú z rozpočtu na operačné výdavky špecifického programu zriadeného rozhodnutím 2013/743/EÚ.

         (1)  Rozhodnutie Komisie K(2007) 5858.


title: Rozhodnutie zástupcov vlád členských štátov (EÚ, Euratom) 2015/1566 zo 16. septembra 2015 o vymenovaní štyroch sudcov a generálneho advokáta Súdneho dvora

text:
               19.9.2015

               SK

               Úradný vestník Európskej únie

               L 244/58

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, EURATOM) 2015/1566
   zo 16. septembra 2015
   o vymenovaní štyroch sudcov a generálneho advokáta Súdneho dvora
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie štrnástich sudcov a štyroch generálnych advokátov Súdneho dvora sa skončí 6. októbra 2015. Okrem toho sa počet generálnych advokátov Súdneho dvora rozhodnutím Rady 2013/336/EÚ (1) zvýšil na jedenásť s účinnosťou od 7. októbra 2015. Je potrebné pristúpiť k vymenovaniam na obdobie od 7. októbra 2015 do 6. októbra 2021.

               (2)

               Pán Marko ILEŠIČ a pani Camelia TOADER boli navrhnutí na opätovné vymenovanie za sudcov Súdneho dvora. Pán Eugene REGAN a pán Michail VILARAS boli navrhnutí za sudcov Súdneho dvora. Okrem toho bol za generálneho advokáta Súdneho dvora navrhnutý pán Manuel CAMPOS SÁNCHEZ-BORDONA.

               (3)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Marka ILEŠIČA, pani Camelie TOADEROVEJ, pána Eugena REGANA a pána Michaila VILARASA na výkon funkcie sudcu Súdneho dvora, ako aj stanovisko k vhodnosti pána Manuela CAMPOSA SÁNCHEZA-BORDONU na výkon funkcie generálneho advokáta Súdneho dvora,

         PRIJALI TOTO ROZHODNUTIE:
   Článok 1
   Za sudcov Súdneho dvora sa na obdobie od 7. októbra 2015 do 6. októbra 2021 vymenúvajú:

               —

               pán Marko ILEŠIČ,

               —

               pán Eugene REGAN,

               —

               pani Camelia TOADER,

               —

               pán Michail VILARAS.

         Článok 2
   Pán Manuel CAMPOS SÁNCHEZ-BORDONA sa vymenúva za generálneho advokáta Súdneho dvora na obdobie od 7. októbra 2015 do 6. októbra 2021.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. septembra 2015

            Predseda

         C. BRAUN

      (1)  Rozhodnutie Rady 2013/336/EÚ z 25. júna 2013, ktorým sa zvyšuje počet generálnych advokátov Súdneho dvora Európskej únie (Ú. v. EÚ L 179, 29.6.2013, s. 92).


title: 2005/702/ES: Rozhodnutie Rady z 20. septembra 2005 o uzavretí protokolu k Euro-stredomorskej dohode medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               12.10.2005

               SK

               Úradný vestník Európskej únie

               L 267/24

         ROZHODNUTIE RADY
   z 20. septembra 2005
   o uzavretí protokolu k Euro-stredomorskej dohode medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2005/702/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s druhou vetou článku 300 ods. 2 prvého pododseku a na druhý pododsek článku 300 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Protokol k Euro-stredomorskej dohode medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej bol podpísaný v mene Európskeho spoločenstva a jeho členských štátov 20. decembra 2004.

               (2)

               Tento protokol by mal byť schválený,

         ROZHODLA TAKTO:
   Jediný článok
   Protokol k Euro-stredomorskej dohode medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa týmto v mene Európskeho spoločenstva a jeho členských štátov schvaľuje.
   Text protokolu je pripojený k tomuto rozhodnutiu (2).

      V Bruseli 20. septembra 2005

            Za Radu

            predsedníčka

         M. BECKETT

      (1)  Stanovisko z 23. februára 2005 (zatiaľ neuverejnené v úradnom vestníku).

      (2)  Ú. v. EÚ L 31, 4.2.2005, s. 31.


title: 2005/741/ES,Euratom: Rozhodnutie zástupcov vlád členských štátov zo 14. októbra 2005, ktorým sa vymenúva generálny advokát Súdneho dvora Európskych spoločenstiev

text:
               22.10.2005

               SK

               Úradný vestník Európskej únie

               L 279/70

      ROZHODNUTIE ZÁSTUPCOV VLÁD ČLENSKÝCH ŠTÁTOV

   zo 14. októbra 2005,
   ktorým sa vymenúva generálny advokát Súdneho dvora Európskych spoločenstiev
   (2005/741/ES, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 223 a články 5, 7 a 8 Protokolu o štatúte Súdneho dvora,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 139,
   keďže:
   Po odstúpení pána Francisa JACOBSA je potrebné vymenovať generálneho advokáta na zvyšný čas jeho funkčného obdobia,
   ROZHODLI TAKTO:
   Článok 1
   Pani Eleanor SHARPSTON sa vymenúva za generálnu advokátku Súdneho dvora Európskych spoločenstiev s platnosťou odo dňa zloženia prísahy do 6. októbra 2009.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 14. októbra 2005

            predseda

         J. GRANT


title: 2010/622/EÚ: Rozhodnutie Rady zo  7. októbra 2010 o podpise Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov v mene Európskej únie

text:
               20.10.2010

               SK

               Úradný vestník Európskej únie

               L 275/3

         ROZHODNUTIE RADY
   zo 7. októbra 2010
   o podpise Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov v mene Európskej únie
   (2010/622/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Komisie,
   keďže:

               (1)

               S cieľom zosúladiť svoje vízové politiky s ustanoveniami nariadenia Rady (ES) č. 539/2001 z 15. marca 2001 uvádzajúceho zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti (1), niektoré členské štáty zrušili vízovú povinnosť pre štátnych príslušníkov Brazílskej federatívnej republiky („Brazília“) pred svojím pristúpením k Európskej únii, keďže Brazília je v zozname tretích krajín, ktorých štátni príslušníci sú oslobodení od vízovej povinnosti.

               (2)

               Brazília nemôže z ústavných dôvodov poskytnúť členským štátom jednostranné zrušenie vízovej povinnosti; na zrušenie vízovej povinnosti je potrebné uzatvoriť dohodu, ktorú by ratifikoval brazílsky parlament.

               (3)

               Brazília má s väčšinou členských štátov bilaterálne dohody o zrušení vízovej povinnosti, ktoré boli uzatvorené pred pristúpením týchto štátov k Európskej únii alebo pred zavedením spoločnej vízovej politiky. Existujú však štyri členské štáty, s ktorými Brazília v minulosti bilaterálne dohody neuzatvorila, v dôsledku čoho ešte stále vyžaduje od ich štátnych príslušníkov víza aj pri krátkodobých pobytoch.

               (4)

               Z povahy spoločnej vízovej politiky a výlučnej vonkajšej právomoci Únie v tejto oblasti vyplýva, že iba Únia – a nie jednotlivé členské štáty – môže rokovať o dohodách o zrušení vízovej povinnosti a uzatvárať ich.

               (5)

               Vzhľadom na nerecipročné zaobchádzanie Brazílie voči niektorým členským štátom Rada svojím rozhodnutím z 18. apríla 2008 poverila Komisiu, aby rokovala o dohode medzi Úniou a Brazíliou o zrušení vízovej povinnosti pri krátkodobých pobytoch s cieľom zabezpečiť recipročné zrušenie vízovej povinnosti v plnej miere.

               (6)

               Rokovania o dohode sa začali 2. júla 2008 a skončili sa 1. októbra 2009.

               (7)

               S výhradou jej možného neskoršieho uzatvorenia by sa dohoda medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov, parafovaná v Bruseli 28. apríla 2010, mala podpísať.

               (8)

               Toto rozhodnutie rozvíja ustanovenia schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2). Spojené kráľovstvo sa preto nezúčastňuje na jeho prijímaní, nie je ním viazané ani nepodlieha jeho uplatňovaniu.

               (9)

               Toto rozhodnutie rozvíja ustanovenia schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3). Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpísanie Dohody medzi Európskou úniou a Brazílskou federatívnou republikou o zrušení vízovej povinnosti pri krátkodobých pobytoch pre držiteľov bežných cestovných pasov (ďalej len „dohoda“) s výhradou jej uzavretia (4).
   Článok 2
   Týmto sa predseda Rady poveruje určiť osobu(-y) oprávnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 7. októbra 2010

            Za Radu

            predseda

         M. WATHELET

      (1)  Ú. v. ES L 81, 21.3.2001, s. 1.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Text dohody sa uverejní spolu s rozhodnutím o jej uzavretí.


title: 2007/239/ES: Rozhodnutie Rady z  5. marca 2007 o pozícii Spoločenstva týkajúcej sa rozhodnutia č. 1/2007 Spoločného výboru uvedeného v Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej, ktorým sa prijíma jeho rokovací poriadok vrátane podmienok činnosti a štruktúry pracovných skupín ES-Albánsk

text:
               21.4.2007

               SK

               Úradný vestník Európskej únie

               L 104/32

         ROZHODNUTIE RADY
   z 5. marca 2007
   o pozícii Spoločenstva týkajúcej sa rozhodnutia č. 1/2007 Spoločného výboru uvedeného v Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej, ktorým sa prijíma jeho rokovací poriadok vrátane podmienok činnosti a štruktúry pracovných skupín ES-Albánsko
   (2007/239/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek,
   so zreteľom na Dohodu medzi Európskym hospodárskym spoločenstvom a Albánskou republikou o obchode a obchodnej a hospodárskej spolupráci (1) (ďalej len „dohoda“), ktorá nadobudla platnosť 1. decembra 1992, a najmä na jej článok 18,
   so zreteľom na Dočasnú dohodu o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej (2) (ďalej len „dočasná dohoda“), ktorá bola podpísaná 12. júna 2006, a najmä na jej články 42 a 43,
   so zreteľom na návrh Komisie,
   keďže:

               (1)

               Dočasná dohoda nadobudla platnosť 1. decembra 2006.

               (2)

               V článku 42 dočasnej dohody sa stanovuje, že Spoločný výbor zriadený dohodou vykonáva dohľad nad uplatňovaním a vykonávaním dočasnej dohody.

               (3)

               V článku 43 treťom pododseku dočasnej dohody sa stanovuje, že Spoločný výbor prijme svoj vlastný rokovací poriadok.

               (4)

               V článku 18 ods. 1 písm. e) dohody je stanovené, že Spoločný výbor môže rozhodnúť o vytvorení pracovných skupín.

               (5)

               Určenie, zloženie, podmienky činnosti a štruktúra pracovných skupín by mali byť ustanovené v rokovacom poriadku Spoločného výboru.

               (6)

               Spoločenstvo by malo určiť pozíciu, ktorú má zaujať v rámci Spoločného výboru v súvislosti s prijatím rokovacieho poriadku,

         ROZHODLA TAKTO:
   Jediný článok
   Pozícia, ktorú má Spoločenstvo zaujať v rámci Spoločného výboru uvedeného v článku 42 Dočasnej dohody o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej, je založená na návrhu rozhodnutia Spoločného výboru pripojeného k tomuto rozhodnutiu.

      V Bruseli 5. marca 2007

            Za Radu

            predseda

         F.-W. STEINMEIER

      (1)  Ú. v. ES L 343, 25.11.1992, s. 2.

      (2)  Ú. v. EÚ L 239, 1.9.2006, s. 2.
    ---documentbreak---

               21.4.2007

               SK

               Úradný vestník Európskej únie

               L 104/34

         ROZHODNUTIE č. 1/2007
   z …
   Spoločného výboru uvedeného v dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej, ktorým sa prijíma jeho rokovací poriadok vrátane podmienok činnosti a štruktúry pracovných skupín ES-Albánsko
   SPOLOČNÝ VÝBOR,
   so zreteľom na Dohodu medzi Európskym hospodárskym spoločenstvom a Albánskou republikou o obchode a obchodnej a hospodárskej spolupráci (ďalej len „dohoda“), ktorá nadobudla platnosť 1. decembra 1992, a najmä na jej článok 18,
   so zreteľom na Dočasnú dohodu o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej (ďalej len „dočasná dohoda“), ktorá bola podpísaná 12. júna 2006, a najmä na jej články 42 a 43,
   keďže dočasná dohoda nadobudla platnosť 1. decembra 2006,
   ROZHODOL TAKTO:
   Článok 1
   Predsedníctvo
   Spoločnému výboru predsedá striedavo každá zo strán.
   Článok 2
   Zasadnutia
   Spoločný výbor zasadá pravidelne raz ročne, striedavo v Bruseli a Tirane. Po vzájomnej dohode je možné na žiadosť jednej zo strán zvolať osobitné zasadnutia Spoločného výboru.
   Pokiaľ nie je dohodnuté inak, zasadnutia Spoločného výboru nie sú verejné.
   Článok 3
   Delegácie
   Predseda je pred každým zasadnutím informovaný o plánovanom zložení delegácie každej strany.
   Ak sú v programe zasadnutia záležitosti týkajúce sa Európskej investičnej banky (EIB), jej zástupca sa môže zúčastniť na zasadnutiach Spoločného výboru ako pozorovateľ.
   Spoločný výbor môže prizvať nečlenov, aby sa zúčastnili jeho zasadnutia s cieľom poskytnúť informácie o konkrétnych otázkach.
   Členské štáty Európskeho spoločenstva budú informované o zasadnutiach Spoločného výboru.
   Článok 4
   Sekretariát
   Úradník Európskej komisie a úradník vlády Albánskej republiky konajú spoločne ako tajomníci Spoločného výboru.
   Článok 5
   Korešpondencia
   Všetka korešpondencia adresovaná predsedovi Spoločného výboru a ním odosielaná sa zasiela obom tajomníkom. Obaja tajomníci zabezpečujú, aby bola korešpondencia v prípade potreby rozposlaná ich zodpovedným zástupcom v Spoločnom výbore.
   Článok 6
   Program zasadnutí
   1.   Predseda a tajomníci vypracujú predbežný program každého zasadnutia najneskôr 15 pracovných dní pred začiatkom zasadnutia.
   Predbežný program obsahuje body, v súvislosti s ktorými obdržali tajomníci najneskôr 21 pracovných dní pred začiatkom zasadnutia žiadosť o zahrnutie do programu, pričom tieto body sú zahrnuté do predbežného programu, len ak bola podporná dokumentácia doručená tajomníkom najneskôr do dátumu odoslania programu.
   Spoločný výbor prijme program na začiatku každého zasadnutia. Body, ktoré nie sú zahrnuté do predbežného programu, sa môžu zahrnúť do programu v prípade súhlasu oboch strán.
   2.   Predseda môže po dohode s oboma stranami skrátiť lehoty uvedené v odseku 1 s cieľom zohľadniť požiadavky konkrétneho prípadu.
   Článok 7
   Zápisnica
   Návrh zápisnice z každého zasadnutia Spoločného výboru vypracuje strana, ktorá je hostiteľom zasadnutia. Sú v nej uvedené prijaté rozhodnutia, odporúčania a závery. Do dvoch mesiacov po zasadnutí sa návrh zápisnice predkladá Spoločnému výboru na schválenie. Po schválení zápisnicu podpisuje predseda a obaja tajomníci a každá strana si ponechá jednu kópiu originálu. Kópia zápisnice sa zasiela každému z adresátov uvedených v článku 5 tohto rozhodnutia.
   Článok 8
   Rokovania
   Spoločný výbor prijíma svoje rozhodnutia a formuluje svoje odporúčania na základe vzájomnej dohody strán.
   Počas obdobia medzi zasadnutiami môže Spoločný výbor prijať rozhodnutia alebo poskytnúť odporúčania písomným postupom, ak s tým obidve strany súhlasia.
   Rozhodnutia a odporúčania Spoločného výboru sa v zmysle článku 43 dočasnej dohody nazývajú „rozhodnutie“ a „odporúčanie“ v uvedenom poradí, pričom nasleduje poradové číslo, dátum ich prijatia a opis príslušného predmetu.
   Rozhodnutia a odporúčania Spoločného výboru podpisuje predseda a overujú obaja tajomníci.
   Rozhodnutia prijaté Spoločným výborom uverejňujú strany vo svojich príslušných úradných publikáciách. Každá strana môže rozhodnúť o uverejnení akéhokoľvek iného aktu prijatého Spoločným výborom.
   Článok 9
   Jazyky
   Úradnými jazykmi Spoločného výboru sú úradné jazyky oboch strán.
   Pokiaľ sa nerozhodne inak, rokovania Spoločného výboru sa zakladajú na dokumentácii vyhotovenej v týchto jazykoch.
   Článok 10
   Náklady
   Spoločenstvo a Albánska republika znášajú výdavky týkajúce sa personálu, cestovného a diét, ako aj výdavky poštového a telekomunikačného charakteru, ktoré im vznikli účasťou na zasadnutiach Spoločného výboru a pracovných skupín.
   Výdavky spojené s tlmočením, prekladom a rozmnožovaním dokumentov na zasadnutiach ako aj akékoľvek iné výdavky týkajúce sa materiálneho zabezpečenia zasadnutí znáša strana, ktorá je hostiteľom zasadnutia.
   Článok 11
   Pracovné skupiny
   Podmienky činnosti a štruktúra pracovných skupín vytvorených na účely poskytnutia pomoci Spoločnému výboru pri vykonávaní jeho povinností sú uvedené v prílohe k tomuto rozhodnutiu.
   Pracovné skupiny sú zložené zo zástupcov oboch strán. Predsedá striedavo každá z oboch strán v súlade s rokovacím poriadkom Spoločného výboru.
   Pracovné skupiny pracujú pod dohľadom Spoločného výboru, ktorému podávajú správy po každom svojom zasadnutí. Neprijímajú rozhodnutia, no môžu poskytovať odporúčania Spoločnému výboru.
   Spoločný výbor môže rozhodnúť o zrušení akýchkoľvek súčasných pracovných skupín, môže pozmeniť podmienky ich činnosti alebo vytvoriť nové pracovné skupiny, aby mu pomáhali pri vykonávaní jeho povinností.
   PRÍLOHA
   Podmienky činnosti a štruktúra pracovných skupín ES-Albánsko podľa dočasnej dohody
   1.   Zloženie a predsedníctvo
   Pracovné skupiny sú zložené zo zástupcov Európskej komisie a vlády Albánskej republiky (ďalej len „Albánsko“). Striedavo im predsedajú obe strany. Členské štáty budú informované o zasadnutiach pracovných skupín.
   2.   Sekretariát
   Úradník Európskej komisie a úradník vlády Albánska vystupujú spoločne ako tajomníci každej z pracovných skupín.
   Všetky oznámenia týkajúce sa pracovných skupín sa zasielajú tajomníkom príslušnej pracovnej skupiny.
   3.   Zasadnutia
   Pracovné skupiny zasadajú so súhlasom oboch strán raz ročne a vždy, keď to okolnosti vyžadujú. Každé zasadnutie pracovnej skupiny sa koná v čase a na mieste, ktoré si dohodli obe strany.
   Ak obe strany súhlasia, pracovné skupiny môžu pozvať na svoje zasadnutia odborníkov, aby poskytli požadované špecifické informácie.
   4.   Predmet úpravy
   Pracovné skupiny diskutujú o otázkach v súlade s multidisciplinárnou štruktúrou pracovnej skupiny uvedenou ďalej. Implementácia dočasnej dohody a európskeho partnerstva, príprava na implementáciu stabilizačnej a asociačnej dohody a pokrok týkajúci sa aproximácie, implementácie a presadzovania právnych predpisov sa budú posudzovať vo všetkých príslušných oblastiach. Pracovné skupiny preskúmajú akékoľvek problémy, ktoré môžu vzniknúť v príslušných oblastiach a navrhnú možné kroky, ktoré je potrebné podniknúť.
   Pracovné skupiny taktiež slúžia ako fórum pre ďalšie objasnenie acquis communautaire a preskúmajú pokrok dosiahnutý v Albánsku pri zosúlaďovaní s acquis v súlade so záväzkami vyplývajúcimi z dočasnej dohody.
   5.   Zápisnica
   Návrh zápisnice zo zasadnutia každej pracovnej skupiny sa vypracuje do dvoch mesiacov po zasadnutí. Keď ho schvália obidve strany, tajomníci pracovnej skupiny zašlú kópiu zápisnice tajomníkom spoločného výboru.
   6.   Verejnosť zasadnutí
   Ak nebolo rozhodnuté inak, zasadnutia pracovných skupín nie sú verejné.
   7.   Štruktúra pracovnej skupiny

               1.

               Pracovná skupina pre obchod, priemysel, clá a dane;

               2.

               Pracovná skupina pre poľnohospodárstvo a rybné hospodárstvo;

               3.

               Pracovná skupina pre vnútorný trh a hospodársku súťaž;

               4.

               Pracovná skupina pre hospodárske a finančné záležitosti a štatistiku;

               5.

               Pracovná skupina pre inováciu, informačnú spoločnosť a sociálnu politiku;

               6.

               Pracovná skupina pre dopravu, životné prostredie, energetiku a regionálny rozvoj.


title: 2009/502/ES: Rozhodnutie Rady z  19. januára 2009 o uzatvorení v mene Spoločenstva Dohody o vedeckej a technickej spolupráci medzi Európskym spoločenstvom a vládou Nového Zélandu

text:
               1.7.2009

               SK

               Úradný vestník Európskej únie

               L 171/27

         ROZHODNUTIE RADY
   z 19. januára 2009
   o uzatvorení v mene Spoločenstva Dohody o vedeckej a technickej spolupráci medzi Európskym spoločenstvom a vládou Nového Zélandu
   (2009/502/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 170 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia rokovala v mene Spoločenstva s vládou Nového Zélandu o uzatvorení dohody o vedeckej a technickej spolupráci.

               (2)

               Dohoda bola podpísaná 16. júla 2008 v Bruseli s výhradou jej uzatvorenia k neskoršiemu dátumu.

               (3)

               Dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda o vedeckej a technickej spolupráci medzi Európskym spoločenstvom a vládou Nového Zélandu (ďalej len „dohoda“).
   Článok 2
   Komisia zastupuje Spoločenstvo a osvojí si pozíciu Spoločenstva, ktorá sa má prijať v rámci spoločného výboru o vedecko-technickej spolupráci zriadeného článkom 6 ods. 1 dohody s ohľadom na technické zmeny a doplnenia dohody v súlade s článkom 6 ods. 3 písm. c) dohody.
   Článok 3
   Predseda Rady v mene Spoločenstva vykoná notifikáciu podľa článku 13 ods. 1 tejto dohody.

      V Bruseli 19. januára 2009

            Za Radu

            predseda

         P. GANDALOVIČ

      (1)  Stanovisko z 21. októbra 2008 (zatiaľ neuverejnené v úradnom vestníku).
    ---documentbreak---

               1.7.2009

               SK

               Úradný vestník Európskej únie

               L 171/28

         DOHODA
   o vedeckej a technickej spolupráci medzi Európskym spoločenstvom a vládou Nového Zélandu
   EURÓPSKE SPOLOČENSTVO (ďalej len „Spoločenstvo“)
   a
   VLÁDA NOVÉHO ZÉLANDU,
   spolu ďalej len „zmluvné strany“,
   BERÚC DO ÚVAHY skutočnosť, že zmluvné strany sa zaoberajú výskumom, technickým vývojom a demonštračnými činnosťami v mnohých oblastiach spoločného záujmu a s prihliadnutím na rýchly rast vedeckých poznatkov a ich pozitívny prínos z hľadiska podpory bilaterálnej a medzinárodnej spolupráce,
   BERÚC NA VEDOMIE, že vo viacerých oblastiach vedy a techniky existovala spolupráca a výmena informácií v rámci Dojednania medzi Komisiou Európskych spoločenstiev a vládou Nového Zélandu v oblasti vedy a techniky zo 17. mája 1991,
   SO ŽELANÍM rozšíriť okruh vedeckej a technickej spolupráce vo viacerých oblastiach spoločného záujmu prostredníctvom vytvorenia produktívneho partnerstva, ktoré bude slúžiť na mierové účely a prinášať obojstranný prospech,
   BERÚC NA VEDOMIE, že takáto spolupráca a uplatňovanie jej výsledkov prispeje k hospodárskemu a spoločenskému rozvoju oboch zmluvných strán a
   SO ŽELANÍM zriadiť formálny rámec na realizáciu celkových činností spolupráce, ktorým sa posilní spolupráca medzi zmluvnými stranami v oblasti „veda a technika“,
   DOHODLI SA TAKTO:
   Článok 1
   Vymedzenie pojmov
   Na účely tejto dohody:

               1.

               „činnosti spolupráce“ znamenajú priame aj nepriame činnosti spolupráce;

               2.

               „priame činnosti spolupráce“ znamenajú činnosti v oblastiach vedy a techniky, pri ktorých spolupracujú zmluvné strany alebo ich oprávnení zástupcovia;

               3.

               „nepriame činnosti spolupráce“ znamenajú iné činnosti spolupráce ako priame činnosti spolupráce v oblastiach vedy a techniky, pri ktorých spolupracuje vláda Nového Zélandu alebo novozélandskí účastníci na jednej strane a Spoločenstvo alebo účastníci Spoločenstva na druhej strane, a to týmito spôsobmi:

                           a)

                           účasťou vlády Nového Zélandu alebo novozélandských účastníkov na rámcovom programe Spoločenstva podľa článku 166 Zmluvy o založení Európskeho spoločenstva (ďalej len „rámcový program“) a

                           b)

                           účasťou Spoločenstva alebo účastníkov Spoločenstva na novozélandských výskumných programoch alebo projektoch v oblasti vedy a techniky podobných tým, ktoré spadajú pod rámcový program;

               4.

               „duševné vlastníctvo“ má význam uvedený v článku 2 dohovoru o vytvorení Svetovej organizácie duševného vlastníctva podpísaného v Štokholme 14. júla 1967;

               5.

               „účastník“ znamená ktorúkoľvek fyzickú osobu s obvyklým bydliskom na Novom Zélande alebo v Spoločenstve alebo právnickú osobu usadenú na Novom Zélande alebo v Spoločenstve, ktorá má právnu subjektivitu a je oprávnená vo vlastnom mene nadobúdať práva a brať na seba povinnosti, tento pojem nezahŕňa zmluvné strany. V záujme vylúčenia pochybností treba uviesť, že novozélandské subjekty známe ako „Crown Entities“ sú účastníkmi a nespadajú pod pojem „zmluvná strana“. Spoločné výskumné centrum ES (JRC) bude na účel účasti na nepriamych činnostiach spolupráce účastníkom a na účely vykonávania priamych činností spolupráce oprávneným zástupcom.

         Článok 2
   Účel a zásady
   1.   Zmluvné strany v súlade s touto dohodou a zákonmi a inými právnymi predpismi oboch zmluvných strán podporujú, rozvíjajú a uľahčujú činnosti spolupráce, ktoré slúžia na mierové účely.
   2.   Činnosti spolupráce sa vykonávajú na základe týchto zásad:

               a)

               obojstranné a rovnocenné príspevky a výhody;

               b)

               vzájomný prístup účastníkov k výskumným programom alebo projektom, ktoré vykonáva alebo financuje druhá zmluvná strana;

               c)

               včasná výmena informácií, ktoré sa môžu týkať činností spolupráce;

               d)

               podpora znalostnej spoločnosti v záujme ekonomického a sociálneho rozvoja oboch strán a

               e)

               ochrana práv duševného vlastníctva v súlade s článkom 8.

         Článok 3
   Činnosti spolupráce
   1.   K priamym činnostiam spolupráce podľa tejto dohody môžu patriť:

               a)

               rozličné druhy stretnutí vrátane stretnutí odborníkov, ktorých cieľom je diskusia a výmena informácií o vedecko-technických témach všeobecnej alebo špecializovanej povahy a určovanie projektov a programov v oblasti výskumu a vývoja, ktoré možno realizovať na základe spolupráce;

               b)

               výmena informácií o činnostiach, politikách, postupoch, zákonoch a iných právnych predpisoch v oblasti výskumu a vývoja;

               c)

               návštevy a výmenné pobyty vedeckých pracovníkov, technického personálu a iných odborníkov vo všeobecných alebo špecializovaných oblastiach a

               d)

               iné druhy činností v oblasti vedy a techniky vrátane realizácie projektov a programov spolupráce, o ktorých môže rozhodnúť spoločný výbor uvedený v článku 6 v súlade s príslušnými zákonmi a inými právnymi predpismi zmluvných strán.

         2.   Na účely rozvíjania nepriamych činností spolupráce môže ktorýkoľvek novozélandský účastník alebo účastník Spoločenstva spolupracovať na každom výskumnom programe alebo projekte, ktorý vykonáva alebo financuje druhá zmluvná strana, a to so súhlasom druhého účastníka daného programu alebo projektu a v súlade s príslušnými zákonmi a inými právnymi predpismi zmluvných strán a príslušnými pravidlami účasti na takýchto programoch alebo projektoch.
   3.   V prípade, že jedna zo zmluvných strán uzatvorí v rámci tejto dohody zmluvu o nepriamej činnosti spolupráce s účastníkom druhej zmluvnej strany, druhá zmluvná strana na požiadanie poskytne všetku zodpovedajúcu a zvládnuteľnú podporu, ktorú prvá zmluvná strana potrebuje alebo ktorá jej môže pomôcť pri bezproblémovom vykonávaní takejto zmluvy.
   4.   Koordináciu a uľahčenie činností spolupráce podľa tejto dohody vykonáva v mene Nového Zélandu ministerstvo výskumu, vedy a techniky alebo jeho nástupnícky orgán a v mene Spoločenstva útvary Komisie Európskych spoločenstiev, pričom konajú ako oprávnení zástupcovia.
   Článok 4
   Vykonávacie dojednania
   1.   Ak je to vhodné, činnosti spolupráce možno realizovať podľa vykonávacích dojednaní medzi zmluvnými stranami alebo medzi Komisiou a novozélandskými organizáciami, ktoré financujú výskumné programy alebo projekty v mene vlády Nového Zélandu. V týchto dojednaniach možno stanoviť:

               a)

               charakter a trvanie spolupráce v konkrétnej oblasti alebo na konkrétny účel;

               b)

               zaobchádzanie s duševným vlastníctvom, ktoré vznikne v dôsledku spolupráce, v súlade s touto dohodou;

               c)

               všetky príslušné záväzky v oblasti financovania;

               d)

               rozdelenie nákladov súvisiacich so spoluprácou a

               e)

               všetky ostatné relevantné aspekty.

         2.   Činnosti spolupráce, ktoré prebiehajú v čase nadobudnutia platnosti tejto dohody, sa k danému dátumu stávajú súčasťou tejto dohody.
   Článok 5
   Vstup personálu a zariadenia
   V súlade s príslušnými zákonmi a inými právnymi predpismi zmluvných strán a členských štátov EÚ každá zmluvná strana uľahčí personálu účastníkov, ktorý sa podieľa na činnostiach spolupráce, ako aj materiálu a vybaveniu účastníkov, ktoré sa na tieto činnosti používajú, vstup na svoje územie a jeho opustenie.
   Článok 6
   Spoločný výbor
   1.   Na účely zabezpečenia efektívneho vykonávania tejto dohody zriadia oprávnení zástupcovia Spoločný výbor pre spoluprácu v oblasti vedy a techniky (ďalej len „spoločný výbor“). Spoločný výbor tvoria zástupcovia každej zmluvnej strany a spoločne mu predsedajú predstavitelia oboch zmluvných strán.
   2.   Spoločný výbor zasadá aspoň raz za dva roky striedavo na Novom Zélande a v Spoločenstve.
   3.   Spoločný výbor má tieto úlohy:

               a)

               zabezpečovať výmenu názorov a informácií o otázkach politiky v oblasti vedy a techniky;

               b)

               predkladať zmluvným stranám odporúčania v súvislosti s vykonávaním tejto dohody, ku ktorým môže patriť určovanie ďalších činností a odporúčanie ich zaradenia do činností spolupráce uvedených v článku 3 a konkrétne opatrenia na zlepšenie obojstranného prístupu podľa článku 3 ods. 2;

               c)

               podľa potreby vykonávať technické zmeny a doplnenia k tejto dohode, a to na základe vnútroštátnych schvaľovacích postupov každej zmluvnej strany a

               d)

               na každom zasadnutí preskúmať a predložiť zmluvným stranám správu o stave, výsledkoch a efektívnosti činností spolupráce vrátane obojstranného prístupu podľa článku 3 ods. 2, ako aj dojednaní každej zmluvnej strany o hosťujúcich výskumných pracovníkoch.

         4.   Spoločný výbor vypracuje vlastný rokovací poriadok. Rozhodnutia bude dosahovať na základe konsenzu.
   5.   Náklady spojené s účasťou na zasadnutiach spoločného výboru, ako napr. cestovné náklady a náklady na ubytovanie, znášajú príslušné zmluvné strany. Všetky ďalšie náklady spojené so zasadnutiami znáša hostiteľská zmluvná strana.
   Článok 7
   Financovanie
   1.   Vykonávanie tejto dohody zo strany každej zmluvnej strany závisí od dostupnosti vhodných finančných zdrojov a podlieha platným zákonom a iným právnym predpisom oboch zmluvných strán.
   2.   Náklady na činnosti spolupráce v rámci tejto dohody sa hradia na základe rozhodnutia účastníkov alebo príslušných zmluvných strán.
   3.   Ak jedna zmluvná strana poskytuje v súvislosti s nepriamymi činnosťami spolupráce finančnú pomoc účastníkom druhej zmluvnej strany, všetky granty a finančné alebo iné príspevky jednej zmluvnej strany účastníkom druhej zmluvnej strany na podporu týchto činností sú oslobodené od daní v súlade s príslušnými zákonmi a inými právnymi predpismi platnými na území každej zmluvnej strany v čase poskytovania týchto grantov a finančných alebo iných príspevkov.
   Článok 8
   Informácie a duševné vlastníctvo
   1.   Obe zmluvné strany môžu bežným spôsobom a v súlade so svojimi všeobecnými postupmi sprostredkovať verejnosti vedecké a technické informácie, ktoré nie sú chráneným vlastníctvom a vyplývajú z činností spolupráce.
   2.   Každá zmluvná strana zabezpečí účastníkom nepriamych činností, že s právami a povinnosťami v oblasti duševného vlastníctva účastníkov, ako aj súvisiacimi právami a povinnosťami vyplývajúcimi z tejto účasti, bude zaobchádzať v súlade so zákonmi a inými právnymi predpismi a medzinárodnými dohovormi vrátane Dohody o obchodných aspektoch práva duševného vlastníctva, prílohy 1C k Dohode o založení Svetovej obchodnej organizácie z Marakéšu, ako aj Parížskeho aktu z 24. júla 1971 Bernského dohovoru o ochrane literárnych a umeleckých diel a Štokholmského aktu zo 14. júla 1967 Parížskeho dohovoru na ochranu priemyselného vlastníctva.
   3.   Každá zmluvná strana zabezpečí účastníkom nepriamych činností spolupráce druhej zmluvnej strany rovnaké zaobchádzanie v oblasti duševného vlastníctva, aké sa podľa príslušných pravidiel účasti na každom výskumnom programe alebo projekte alebo podľa jej platných zákonov a iných právnych predpisov uplatňuje na účastníkov prvej zmluvnej strany.
   Článok 9
   Územná pôsobnosť
   Táto dohoda sa vzťahuje:

               a)

               na územia, na ktorých sa uplatňuje Zmluva o založení Európskeho spoločenstva, a na základe podmienok ustanovených v uvedenej zmluve a

               b)

               na územie Nového Zélandu.

         To nevylučuje vykonávanie činností spolupráce na otvorenom mori, vo vesmíre a na území tretích krajín v súlade s medzinárodným právom.
   Článok 10
   Iné dohody a riešenie sporov
   1.   Ustanovenia tejto dohody sa nedotýkajú práv a povinností zmluvných strán, ktoré vyplývajú z existujúcich a/alebo budúcich dohôd medzi zmluvnými stranami alebo ktorýmkoľvek členským štátom Spoločenstva a vládou Nového Zélandu.
   2.   Všetky otázky alebo spory súvisiace s výkladom alebo vykonávaním tejto dohody riešia zmluvné strany vzájomnou konzultáciou.
   Článok 11
   Štatút prílohy
   Príloha k tejto dohode predstavuje nezáväzné dojednanie medzi oprávnenými zástupcami o právach duševného vlastníctva a iných vlastníckych právach, ktoré boli vytvorené alebo ohlásené v priebehu priamych činností spolupráce.
   Článok 12
   Zmeny a doplnenia
   Odhliadnuc od technických zmien a doplnení vykonaných Spoločným výborom podľa článku 6 ods. 3 písm. c), možno túto dohodu meniť a dopĺňať na základe obojstranného súhlasu zmluvných strán prostredníctvom výmeny diplomatických nót. Pokiaľ sa zmluvné strany nedohodnú inak, nadobúda zmena a doplnenie platnosť dňom, keď si zmluvné strany vzájomne vymenia diplomatické nóty, v ktorých sa navzájom informujú o ukončení svojich príslušných vnútorných postupov potrebných na nadobudnutie platnosti zmeny a doplnenia.
   Článok 13
   Nadobudnutie platnosti a vypovedanie
   1.   Táto dohoda nadobúda platnosť dňom, keď si zmluvné strany vzájomne vymenia diplomatické nóty, v ktorých sa navzájom informujú o ukončení svojich príslušných vnútorných postupov potrebných na nadobudnutie platnosti tejto dohody.
   2.   Táto dohoda sa uzatvára na počiatočné obdobie päť rokov. Pokiaľ jedna zmluvná strana neoznámi druhej, že túto dohodu vypovedá ku koncu počiatočného obdobia, bude táto dohoda naďalej v platnosti aj po počiatočnom období, a to až kým jedna zo zmluvných strán písomnou formou neupovedomí druhú zmluvnú stranu o svojom úmysle túto dohodu vypovedať. V takom prípade dohoda stráca platnosť šesť mesiacov po doručení takéhoto oznámenia.
   3.   Vypovedaním tejto dohody nie sú dotknuté žiadne činnosti spolupráce, ktoré neboli v čase vypovedania dohody ukončené, ani osobitné práva a povinnosti, ktoré vznikli v súlade s prílohou k tejto dohode.

      NA DÔKAZ TOHO dolupodpísané osoby, riadne splnomocnené na tento účel Európskym spoločenstvom a vládou Nového Zélandu, podpísali túto dohodu.
      Tento protokol je vyhotovený v Bruseli šestnásteho júla dvetisícosem v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.
      Съставено в Брюксел на шестнадесети юли две хиляди и осма година.
      Hecho en Bruselas, el dieciséis de julio de dos mil ocho.
      V Bruselu dne šestnáctého července dva tisíce osm.
      Udfærdiget i Bruxelles den sekstende juli to tusind og otte.
      Geschehen zu Brüssel am sechzehnten Juli zweitausendacht.
      Kahe tuhande kaheksanda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δεκαέξι Ιουλίου δύο χιλιάδες οκτώ.
      Done at Brussels on the sixteenth day of July in the year two thousand and eight.
      Fait à Bruxelles, le seize juillet deux mille huit.
      Fatto a Bruxelles, addì sedici luglio duemilaotto.
      Briselē, divtūkstoš astotā gada sešpadsmitajā jūlijā.
      Priimta du tūkstančiai aštuntų metų liepos šešioliktą dieną Briuselyje.
      Kelt Brüsszelben, a kétezer-nyolcadik év július tizenhatodik napján.
      Magħmul fi Brussell, fis-sittax-il jum ta’ Lulju tas-sena elfejn u tmienja.
      Gedaan te Brussel, de zestiende juli tweeduizend acht.
      Sporządzono w Brukseli, dnia szesnastego lipca roku dwa tysiące ósmego.
      Feito em Bruxelas, em dezasseis de Julho de dois mil e oito.
      Întocmit la Bruxelles, la data de șaisprezece iulie două mii opt.
      V Bruseli šestnásteho júla dvetisícosem.
      V Bruslju, dne šestnajstega julija leta dva tisoč osem.
      Tehty Brysselissä kuudentenatoista päivänä heinäkuuta vuonna kaksituhattakahdeksan.
      Som skedde i Bryssel den sextonde juli tjugohundraåtta.

         За Европейската общност
         Por la Comunidad Europea
         Za Evropské společenství
         På vegne af Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

         За правителството на Нова Зеландия
         Por el Gobierno de Nueva Zelanda
         Za vládu Nového Zélandu
         På vegne af New Zealands regering
         Für die Regierung Neuseelands
         Uus-Meremaa valitsuse nimel
         Για την κυβέρνηση της Νέας Ζηλανδίας
         For the Government of New Zealand
         Pour le gouvernement de la Nouvelle-Zélande
         Per il governo della Nuova Zelanda
         Jaunzēlandes valdības vārdā
         Naujosios Zelandijos Vyriausybės vardu
         Új-Zéland kormánya részéről
         Għall-Gvern ta’ New Zealand
         Voor de regering van Nieuw-Zeeland
         W imieniu rządu Noweij Zelandii
         Pelo Governo da Nova Zelândia
         Pentru Guvernul Noii Zeelande
         Za vládu Nového Zélandu
         Za vlado Nove Zelandije
         Uuden-Seelannin hallituksen puolesta
         För Nya Zeelands regering

   PRÍLOHA

      Dojednanie medzi Novým Zélandom a Európskym spoločenstvom o právach duševného vlastníctva a iných vlastníckych právach, ktoré boli vytvorené alebo ohlásené v priebehu priamych činností spolupráce

   Ministerstvo výskumu, vedy a techniky a Komisia Európskych spoločenstiev (ďalej len „oprávnení zástupcovia“) v súlade s článkom 11 Dohody o vedeckej a technickej spolupráci medzi Európskym spoločenstvom a vládou Nového Zélandu (ďalej len „dohoda“) sa takto dohodli na ochrane práv duševného vlastníctva, ktoré boli vytvorené alebo ohlásené v priebehu priamych činností spolupráce (v zmysle článku 1 dohody) podľa dohody:

               1.

               Pokiaľ sa oprávnení zástupcovia vzájomne nedohodnú inak, na práva duševného vlastníctva, ktoré boli vytvorené alebo ohlásené v priebehu priamych činností spolupráce, sa uplatňujú tieto pravidlá:

                           a)

                           Zmluvná strana, ktorá vytvorí predmet duševného vlastníctva, je jeho výlučným vlastníkom. V prípadoch, keď sa predmet duševného vlastníctva vytvorí spoločne a nedajú sa určiť jednotlivé podiely práce oboch zmluvných strán, sú zmluvné strany spoločným vlastníkom predmetu duševného vlastníctva.

                           b)

                           S výnimkou ustanovení odseku 2 zmluvná strana, ktorá vlastní alebo ohlási predmet duševného vlastníctva, poskytne druhej zmluvnej strane prístupové práva potrebné na vykonanie akýchkoľvek priamych činností spolupráce. Takéto prístupové práva sa poskytnú bez licenčného poplatku.

                           c)

                           S výnimkou ustanovení odseku 2 v prípade, že sú zmluvné strany spoločným vlastníkom predmetu duševného vlastníctva, každá zmluvná strana poskytne neodvolateľne a bez licenčného poplatku druhej zmluvnej strane licenciu na používanie a využívanie tohto predmetu duševného vlastníctva na vlastné účely danou druhou stranou.

               2.

               Pokiaľ sa oprávnení zástupcovia vzájomne nedohodnú inak, na autorské práva a súvisiace práva, ktoré boli vytvorené alebo ohlásené v priebehu priamych činností spolupráce, sa uplatňujú tieto pravidlá:

                           a)

                           Keď jedna zo zmluvných strán uverejní v časopisoch, článkoch, správach, knihách alebo v inej forme vrátane videopások a elektronických pamäťových médií vedecké a technické údaje, informácie alebo výsledky, ktoré sú výsledkom činností spolupráce a súvisia s týmito činnosťami, uverejňujúca zmluvná strana vynaloží najväčšie úsilie, aby pre druhú zmluvnú stranu získala výhradné, neodvolateľné a bezplatné licencie na preklad, kopírovanie, spracovanie, prenášanie a verejnú distribúciu takýchto prác vo všetkých krajinách, v ktorých existuje ochrana autorských práv. Uverejňujúca zmluvná strana však nemá povinnosť zadovážiť si takéto licencie od tretích strán, o ktorých v čase prvého uverejnenia nevedela, že sú vlastníkom duševného vlastníctva týchto diel.

                           b)

                           Vo všetkých verejne distribuovaných exemplároch prác chránených autorskými právami podľa ustanovení odseku 2 písm. a) sa uvedie meno (mená) autora (autorov) práce, pokiaľ autor (autori) výslovne uvedenie svojho mena neodmietol (neodmietli). Takisto sa v nich uvádza zreteľne viditeľné poďakovanie za spoločnú podporu zmluvných strán.

               3.

               Pokiaľ sa oprávnení zástupcovia nedohodnú inak, všetko duševné vlastníctvo podľa odsekov 1 a 2 sa poskytne bez akejkoľvek záruky, či už výslovnej, alebo implicitnej, a to vrátane záruky vhodnosti na konkrétny účel, oprávnenosti alebo neporušenia právnych predpisov.

               4.

               Ak sa oprávnení zástupcovia nedohodnú inak, platia pre nezverejnené informácie zmluvných strán tieto pravidlá:

                           a)

                           Keď zmluvná strana poskytuje druhej zmluvnej strane informácie potrebné na vykonanie priamych činností spolupráce, každá zmluvná strana určí informácie, ktoré si želá nezverejniť („nezverejnené informácie“).

                           b)

                           Zmluvná strana, ktorej sa nezverejnené informácie poskytnú, môže na vlastnú zodpovednosť poskytnúť tieto informácie svojim agentúram alebo osobám zamestnaným prostredníctvom týchto agentúr, a to na osobitný účel vykonávania priamych činností spolupráce. Zmluvná strana, ktorej sú poskytované tieto nezverejnené informácie, zaviaže v súvislosti s týmito informáciami agentúry, ich zamestnancov a tretie strany vrátane dodávateľov a subdodávateľov povinnosťou zachovávať dôvernosť.

                           c)

                           Druhá zmluvná strana môže ďalej šíriť takéto informácie vo väčšom rozsahu, ako sa povoľuje v odseku 4 písm. b), len po predchádzajúcom písomnom súhlase zmluvnej strany, ktorá poskytla nezverejnené informácie. Zmluvné strany budú spolupracovať na vypracovaní postupov na požiadanie predchádzajúceho písomného súhlasu na šírenie informácii vo väčšom rozsahu, ako aj postupov na získanie takéhoto súhlasu. Na požiadanie poskytne každá zmluvná strana súhlas v rozsahu, v akom ho povoľujú jej zákony a iné právne predpisy.

                           d)

                           S informáciami, ktoré sú výsledkom seminárov, stretnutí, pridelenia pracovníkov a využívania zariadení v rámci tejto dohody, sa zaobchádza ako s nezverejnenými informáciami, keď zmluvná strana, ktorá informácie poskytuje, určí v súlade s odsekom 4 písm. a) tieto informácie za nezverejnené informácie.

                           e)

                           Ak si jedna zo zmluvných strán uvedomí, že nie je schopná, alebo že možno odôvodnene očakávať, že nebude schopná dodržiavať obmedzenia a podmienky šírenia informácií podľa tejto prílohy, bezodkladne o tom informuje druhú zmluvnú stranu. Zúčastnené zmluvné strany sa potom poradia a stanovia ďalšie vhodné opatrenia.

               5.

               Toto dojednanie je možné zmeniť so vzájomným písomným súhlasom oprávnených zástupcov.

               6.

               Toto dojednanie nadobudne účinnosť v deň nadobudnutia platnosti dohody.